b'\n_START_ARTICLE_\nK7 Bulletin\n_START_PARAGRAPH_\nK7 Bulletin, p\xc3\xa5 handelsh\xc3\xb8yskolen kjent som \xc2\xabBulle\xc2\xbb, er studentavisen ved Norges handelsh\xc3\xb8yskole. Avisen retter seg mot studentene i bergensomr\xc3\xa5det, med hovedvekt p\xc3\xa5 handelsh\xc3\xb8yskolen. Avisen kommer ut hver 14. dag og er tilgjengelig ved de fleste utdanningssteder i Bergen. Avisens opplag er ca. 5000._NEWLINE_Avisen er h\xc3\xb8yskolens fremste nyhets- og rekreasjonsorgan, og skal f\xc3\xb8lge retningslinjene for god presseetikk etter V\xc3\xa6r Varsom-plakaten. Avisen ledes av et redakt\xc3\xb8rkollegium p\xc3\xa5 tre personer, ansvarlig redakt\xc3\xb8r, nyhetsredakt\xc3\xb8r og magasinredakt\xc3\xb8r. I tillegg har avisen \xc3\xb8konomiansvarlig og en rekke tillitsvalgte, b\xc3\xa5de fotografer, grafikere og journalister._NEWLINE_Redakt\xc3\xb8rstillingen innehas normalt for ett semester og redakt\xc3\xb8rene velges demokratisk ved \xc3\xa5pent valg to ganger i \xc3\xa5ret. I tillegg til redakt\xc3\xb8rene er en 30-40 journalister tilknyttet avisen. Alle jobber frivillig uten betaling._NEWLINE_Avisen er delt opp i en nyhets- og magasindel. P\xc3\xa5 baksiden har humoristiske \xc2\xabMorgendagens N\xc3\xa6ringsliv\xc2\xbb sin faste spalte._NEWLINE_Avisen produseres gjennom et samarbeid mellom tre av studentforeningens underutvalg, Grafisk NHHS, Foto NHHS og K7 Bulletin selv, som holder til i studentforeningens st\xc3\xb8rste lokaler, Mediesenteret_NEWLINE_Avisens inntekter kommer fra annonsesalg i tillegg til st\xc3\xb8tte fra Velferdstinget.'